Riigikogu Euroopa Liidu asjade komisjon

[eurokomisjon@riigikogu.ee](mailto:eurokomisjon@riigikogu.ee)

Riigikantselei Euroopa Liidu sekretariaat

[siim.tiidemann@riigikantselei.ee](mailto:siim.tiidemann@riigikantselei.ee)

Sotsiaalministeerium

[aive.telling@sm.ee](mailto:aive.telling@sm.ee) 23.09.2025 nr 4/167

**Pöördumine seoses Eesti seisukohtade**

**kujundamise, heaks kiitmise ja esindamisega**

**rahvusvahelistes organisatsioonides**

Kuigi Eesti seisukohtade kujundamine suhetes Euroopa Liidu ja rahvusvaheliste organisatsioonide õigusaktide eelnõudega on muutunud viimastel aastatel läbipaistvamaks ja kaasavamaks, valmistab meile jätkuvalt muret, et esineb juhtumeid, kus Eesti seisukohtade kujundamine ei ole läbipaistev ning huvigruppe ei kaasata.

Eriti terav on probleem sellega, et 17.–22. novembril 2025. aastal toimub Maailma Terviseorganisatsiooni (WHO) Tubaka Tarbimise Leviku Vähendamise Raamkonventsiooni osaliste konverents (COP 11), kus on plaanis arutada raamkonventsiooni kui rahvusvahelise lepingu artiklite muutmist. Euroopa Liidu Nõukogu töörühm kogub parasjagu liikmesriikide arvamusi ühisseisukoha kujundamiseks. Eesti ei ole seni sidusrühmadega arutelusid alustanud ja meie teada ei ole alustatud ka siseriikliku menetlust.

Kaubanduskojale teadaolevalt arutati tubaka- ja nikotiinitoodetega seonduvat viimati Vabariigi Valitsuses 2024. aasta juunis ning 12. juulil. 2024 kinnitas Riigikogu EL asjade komisjon Eesti seisukohad tubaka- ja nikotiinitooteid käsitlevate EL õigusaktide ajakohastamise kohta[[1]](#footnote-2). Need seisukohad ei ole kasutatavad WHO raamkonventsiooni aruteludes, sh Eesti sisendina EL ühisseisukoha kujundamiseks järgmistel põhjustel.

* Vabariigi Valitsusele ning Riigikogule ei ole esitatud kavandatavate raamkonventsiooni artiklite muudatuste teksti. Seda ei olnud ka võimalik teha, sest kõnealuse konverentsi päevakord avalikustati alles juunis 2025 ehk ligi aasta pärast seisukohtade kujundamist.
* WHO raamkonventsiooni artiklite muudatus käsitleb muuhulgas mitmeid uusi valdkondlikke algatusi, millest osasid (nt tootekategooriate võrdsustamine ja keelustamine, filtrite keelustamine, põlvkondadevaheline müügikeeld, müügikohtade vähendamine, tubakatööstuse vastutus) 12. juuli 2024. aasta seisukoht ei hõlma.
* WHO raamkonventsiooni artiklite muutmine kujutab endast välislepingu muutmist. Välislepingute muutmiseks ettenähtud menetlust ei ole 2024. aasta seisukohtade kujundamisel järgitud. Tugineme oma arvamuses vastavasisulisele analüüsile advokaadibüroolt Sorainen (Lisa 1).

**Kokkuvõttes leiame, et Riigikogu Euroopa Liidu asjade komisjon 12. juulil 2024. aastal kinnitatud seisukohti ei tohi seetõttu kasutada COP 11 konsultatsioonidel ELi vastavas töögrupis. Eesti peab kiiresti kujundama uued, seaduspärased ja sisuliselt kaalutletud seisukohad, kaasates sidusrühmi ning hinnates mõju nii rahvatervisele kui ka riigieelarvele.**

Lugupidamisega

/allkirjastatud digitaalselt/

Mait Palts

Eesti Kaubandus-Tööstuskoja peadirektor

**Lisa 1.** Advokaadibüroo Soraineni õigusanalüüs Eesti seisukohtade kohta seoses tubaka- ja nikotiinitooteid reguleeriva WHO raamkonventsiooni täiendamisega

Marko Udras

[marko.udras@koda.ee](mailto:marko.udras@koda.ee) 6040070

1. <https://www.riigikogu.ee/tegevus/dokumendiregister/dokument/09096f82-c4e0-4f40-a7c0-2ac1b24f8502/> [↑](#footnote-ref-2)